open-index/open-wikipedia-markdown huggingface dataset:
Sanming

**Sanming** (, pinyin: Sānmíng Shì) on prefektuuritason kaupunki Kiinan Fujianin maakunnan länsiosassa. Kaupungin keskusta sijaitsee linnuntietä noin 170 kilometriä maakuntakeskus Fuzhousta länteen. Sanmingin väkiluku on 2,503 miljoonaa (2010) ja pinta-ala 22&nbsp;929 neliökilometriä. 

Sanming rajoittuu etelässä Quanzhoun ja Longyanin, lännessä Ganzhoun, pohjoisessa Jiangxin Fuzhoun ja Nanpingin, sekä idässä Fujianin Fuzhoun prefektuuritason kaupunkeihin.

## Hallinnollinen jako

Piirikuntatasolla kaupunki jakautui (2010) seuraavasti:

;Kaupunkipiirit (2)
* Meilie (梅列区), 176&nbsp;539 as.
* Sanyuan (三元区), 198&nbsp;958 as.
;Piirikuntatason kaupunki (1)
* Yong’an (永安市), 347&nbsp;042 as.
;Piirikunnat (9)
* Datian (大田县), 311&nbsp;631 as.

* Jiangle (将乐县), 148&nbsp;867 as.
* Jianning (建宁县), 119&nbsp;979 as.
* Mingxi (明溪县), 102&nbsp;667 as.
* Ninghua (宁化县), 272&nbsp;443 as.
* Qingliu (清流县), 136&nbsp;248 as.
* Shan piirikunta *tai* Shanxian (沙县), 226&nbsp;669 as.
* Taining (泰宁县), 110&nbsp;278 as.
* Youxi (尤溪县), 352&nbsp;067 as.

## Galleria

SanMing.JPG|Sanming.
Yong'an - Stadtansicht.JPG|Piirikuntatason kaupunki Yong’an.
JiangLe.JPG|Jiangle.
ShaXian.JPG|Shan piirikuntaa.
TaiNing.JPG|Taining.
Ganlu Temple.jpg|Ganlun pyhäkkö kallion kupeessa, Tainingin piirikunta.
A forest scene of Xibin town,Youxi county.JPG|Metsänäkymä, Youxin piirikunta.

## Lähteet

## Aiheesta muualla

*Sanming City Information (erityisesti talouspainotus)  (chinaknowledge.com)
*
What a Girl Wants (Christina Aguileran kappale)

**What a Girl Wants** on yhdysvaltalaisen laulajan Christina Aguileran kappale tämän debyyttialbumilta. Kappaleesta levytettiin uusi versio, jonka levy-yhtiö RCA Records julkaisi albumin toisena singlenä 28. marraskuuta 1999. Kappaleen ovat kirjoittaneet Shelly Peiken ja Guy Roche. Espanjankielinen versio kappaleesta nimeltä ”Una Mujer” on Aguileran toisella studioalbumilla *[[Mi Reflejo]]* (2000).

Yhdysvalloissa kappaleesta tuli Aguileran toinen peräkkäinen *[[Billboard Hot 100]]* -listan ykkönen, ja se pääsi listojen kärkeen myös Uudessa-Seelannissa ja Espanjassa. Suomessa sen paras sijoitus virallisella singlelistalla oli kahdestoista.

## Lähteet
Nanping

**Nanping** (, pinyin: Nánpíng Shì) on prefektuuritason kaupunki Kiinan Fujianin maakunnan pohjoisosassa. Kaupungin keskusta sijaitsee linnuntietä noin 130 kilometriä maakuntakeskus Fuzhousta länsiluoteseen. Nanpingin väkiluku on 2,646 miljoonaa (2010) ja pinta-ala 26&nbsp;278 neliökilometriä. 

Nanping rajoittuu etelässä Sanmingin,  lännessä Fuzhoun ja Yingtanin, pohjoisessa Shangraon, Quzhoun ja Lishuin, sekä idässä Ningden prefektuuritason kaupunkeihin.

## Ilmasto
Nanpingissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 20&nbsp;°C ja keskimääräinen sademäärä 1&nbsp;650 millimetriä. Heinäkuu on lämpimin kuukausi. Silloin vuorokauden keskilämpötila on noin 29&nbsp;°C. Viilein kuukausi on tammikuu, jolloin keskilämpötila on noin 11&nbsp;°C. Sateisin kuukausi on toukokuu, jolloin sataa keskimäärin noin 290 millimetriä. Joulukuu puolestaan on kuivin kuukausi. Silloin keskimääräinen sadanta on 39 millimetriä.

## Hallinnollinen jako

Piirikuntatasolla kaupunki jakautui (2010) seuraavasti:

;Kaupunkipiirit (2)
* Jianyang (建阳区), 289&nbsp;362 as.
* Yanping (延平区), 467&nbsp;875 as.
;Piirikuntatason kaupunki (3)
* Jianou (建瓯市), 452&nbsp;174 as.
* Shaowu (邵武市), 275&nbsp;112 as.
* Wuyishan (武夷山市), 233&nbsp;554 as.

;Piirikunnat (5)
* Guangze (光泽县), 134&nbsp;113 as.
* Pucheng (浦城县), 304&nbsp;583 as.
* Shunchang (顺昌县), 191&nbsp;588
* Songxi (松溪县), 125&nbsp;472
* Zhenghe (政和县), 171&nbsp;715


Yanping, Nanping.jpg|Yanpingin kaupunkipiiriä.
Nanping-At-Night-2.jpg|Nanping yöllä.
Wuyishan Wufu 2012.08.24 14-25-31.jpg|


## Lähteet

## Aiheesta muualla

*Nanping City Information (erityisesti talouspainotus)  (chinaknowledge.com)
*
Koripallon maailmanmestaruuskilpailut 1994

**Vuoden 1994 koripallon maailmanmestaruuskilpailut** pelattiin Kanadassa 4.-14. elokuuta. Kisojen lopputurnaukseen selviytyi 16 maata. Mestaruuden voitti tappioitta pelannut Yhdysvallat, hopeaa saavutti Venäjä ja pronssia Kroatia. Turnauksen korikuningas oli Australian Andrew Gaze ja arvokkain pelaaja Yhdysvaltain Shaquille O’Neal.

## Areenat
MM-kilpailujen lopputurnaus pelattiin kolmella areenalla:

## Osallistujamaat

;*[[Aasia]]* (2)
*
*
;*[[Afrikka]]* (2)
*
*
;*[[Amerikka]]* (4+2)
*
*
* (isäntämaa)
*
*
* 

;*[[Eurooppa]]* (5)
*
*
*
*
*
;*[[Oseania]]* (1)
*

## Alkulohkot

### Lohko A

### Lohko B

### Lohko C

### Lohko D

## Pudotuspelit
### Loppuottelu

## Sijoitukset

## Palkitut
### Tähdistöjoukkue
Lähde:

#  Sergei Bazarevitš
#  Reggie Miller
#  Shawn Kemp
#  Dino Rađa
#  Shaquille O’Neal (MVP)

## Lähteet
* XII World Championship (Toronto 1994) linguasport.com 

### Viitteet

## Aiheesta muualla
* 1994 World Championships for Men  FIBA Archive
Karjalaan jääneiden vainajien muistomerkit

**Karjalaan jääneiden vainajien muistomerkit** ovat Suomessa usealle paikkakunnalle toisen maailmansodan jälkeen pystytettyjä muistomerkkejä. Niitä pystytettiin, koska omaiset eivät voineet vierailla luovutetun Karjalan alueelle haudattujen vainajien alkuperäisillä haudoilla. Karjalaan jääneiden vainajien muistomerkki löytyy lähes jokaisesta Suomen kunnasta. Usein tällainen muistomerkki on pystytetty joko luterilaiselle hautausmaalle tai paikallisen ortodoksisen kirkon tai rukoushuoneen viereen.

Karjalaan jääneiden vainajien muistomerkkejä ryhdyttiin pystyttämään järjestelmällisesti 1950-luvulla. Karjalan Liitto teki aiheesta aloitteen vuonna 1951 ja toimitti paikallisille Karjalaseuroille viisi kuvanveistäjä Kirsti Liimataisen suunnittelemaa vaihtoehtoista mallia. Tiettävästi ensimmäinen muistomerkki pystytettiin Humppilaan vuonna 1952. Liimataisen malleihin perustuneita muistomerkkejä pystytettiin lukuisille paikkakunnille, kuten Rovaniemelle, Kajaaniin, Saloon, Imatralle, Riihimäelle, Jämsään, Nokialle, Haapamäelle, Kauhajoelle, Kankaanpäähän ja Rautalammille. Helsingin Hietaniemen hautausmaalle pystytettiin 1957 valtakunnallinen Karjalaan jääneiden vainajien muistomerkki, jonka on suunnitellut Armas Tirronen.

## Katso myös
*Luettelo Karjalaan jääneiden vainajien muistomerkeistä

## Lähteet

## Aiheesta muualla
*
Koripallon maailmanmestaruuskilpailut 1990

**Vuoden 1990 koripallon maailmanmestaruuskilpailut** pelattiin Argentiinassa 8.-19. elokuuta. Kisojen lopputurnaukseen selviytyi 16 maata. Mestaruuden voitti Jugoslavia, hopeaa saavutti Neuvostoliitto ja pronssia Yhdysvallat. Turnauksen korikuningas oli Brasilian Oscar Schmidt ja arvokkain pelaaja Jugoslavian Toni Kukoč.

## Areenat

Vuoden 1990 MM-kilpailujen lopputurnaus pelattiin kuudessa eri kaupungissa:
* Buenos Aires
* Córdoba
* Rosario
* Salta
* Santa Fe
* Villa Ballester

## Sijoitukset
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* 1990 World Championships for Men  archive.fiba.com 

### Viitteet
Käsi sydämellä

**Käsi sydämellä** on vuonna 1969 ilmestynyt näyttelijä Tauno Palon omaelämäkerta, jonka on toimittanut teatterihistorioitsija Aino Räty-Hämäläinen. Kirjasta on otettu yhteensä kahdeksan painosta. Viimeisin ilmestyi pokkarina vuonna 2008, jolloin Palon syntymästä tuli kuluneeksi 100 vuotta.

Teoksessa hän kertoo elämästään ja taiteilijaurastaan vuoteen 1963 saakka, jolloin Palo vietti 35-vuotistaiteilijajuhlaansa. Elokuva- ja teatteriuransa lisäksi Palo muistelee muun muassa lapsuuttaan vuoden 1918 sisällissodan kauhujen keskellä sekä nuoruuttaan ennen ryhtymistään näyttelijäksi vuonna 1927. Lisäksi kirjassa on kolme laajaa kuvaliitettä, jotka sisältävät runsaasti valokuvia Palon perhealbumista, teatterinäyttämöltä sekä elokuvista.

## Lähteet
That I Would Be Good

**That I Would Be Good** on kanadalaisen laulaja-lauluntekijä Alanis Morissetten kappale hänen neljänneltä ja kansainvälisesti toiselta studioalbumilta, *[[Supposed Former Infatuation Junkie]]*. Kappaleen on tehnyt Alanis Morissette yhdessä Glen Ballardin kanssa ja sen on tuottanut Morissette. Morissette esitti kappaleesta akustisen live-version MTV Unplugged -esiintymisessään, mikä julkaistiin singlenä vuoden 2000 helmikuussa hänen Alanis Unplugged -albumiltaan.

Kappale sai positiivisia arvosteluja musiikkikriitikoilta, jotka ylistivät muun muassa Morissetten huilusooloa. Single pääsi vain *[[Billboard]]* Adult Top 40 -ja Alankomaiden Dutch Top 40 -listalle.

## Listasijoitukset

## Muuta

Kappaleessa kuuluva jatkuva sähköinen sirinä johtuu siitä, että Ballard vahingossa äänitti kappaletta liian lähellä vahvistinta. Kun Ballard korjasi vian, Morissette huomasi muutoksen välittömästi ja halusi sirinän takaisin sanomalla Ballardille, että kappale menettäisi taikansa ja hänen on laitettava se takaisin.

## Lähteet
### Viitteet
Aino Räty-Hämäläinen

**Aino Kaarina Räty-Hämäläinen** (31. elokuuta 1929 Suistamo – 2. marraskuuta 2024 Joensuu) oli suomalainen kirjailija ja teatterihistorioitsija. Hän työskenteli muun muassa Yleisradion kulttuuri- ja taidetoimittajana sekä Espoon ja Turun kulttuuritoimenjohtajana ennen jäämistään eläkkeelle Helsingin kulttuuritoimenjohtajan virasta vuonna 1991. Räty-Hämäläinen toimitti runokokoelmia ja kirjoitti lukuisia taiteilijaelämäkertoja sekä Karjalaa käsitteleviä teoksia. Lisäksi hän käsikirjoitti vuonna 1973 valmistuneen Matti Tapion ohjaaman pitkän televisiodokumentin *[[Elän tätä päivää – lähikuva näyttelijä Tauno Palosta]]*.

Aino Räty-Hämäläisen teoksia ovat muun muassa vuonna 1969 ilmestynyt Tauno Palon omaelämäkerta *[[Käsi sydämellä]]*, jonka toimitustyöstä hän vastasi, sekä vuonna 2000 julkaistu Räty-Hämäläisen aviopuolison Tapio Hämäläisen elämäkerta *Pohja se on miunkii säkis*. Hän toimitti Wilho Ilmarin ja Ilmari Turjan elämäkerrat sekä Aarne Palkin runokokoelman *Suomi synnyinmaani*. Räty-Hämäläisen oma elämäkerta *Voileipäkiviä* ilmestyi WSOY:n *[[Ihmisen ääni]]* -sarjassa vuonna 2004. Hänen viimeisin teoksensa on 2010 julkaistu *Arvoituksellinen muusa – inspiraation lähteillä*, jossa Räty-Hämäläinen käsittelee muusan käsitettä ja sen historiaa. Väitöskirjansa hän teki Ilmari Turjan näytelmistä vuonna 1981.

## Teokset
**Käsi sydämellä* (toim.), Tammi, Helsinki, 1969.
**Teatterimiehen lokikirja* (toim.), Tammi, Helsinki, 1971.
**Ilmari Turjan näytelmät*, WSOY, Porvoo – Helsinki – Juva, 1981.
**Esiripun takaa – mitä on olla näyttelijä suomalaisessa teatterissa*, Tammi, Helsinki, 1982.
**Turja jo eläessään*, WSOY, Porvoo – Helsinki – Juva, 1986.
**Matjoi, Karjalan äiti*, Karjalaisen kulttuurin edistämissäätiö, Joensuu, 1993.
**Vuodet kuin kuiskauksia* (toim.), WSOY, Porvoo – Helsinki – Juva, 1995.
**Ei turhaa tummat päivät* (toim.), WSOY, Porvoo – Helsinki – Juva, 1996.
**Kimaltava hiekka – muistiinmerkinöjä ja kirjeitä*, Lauttasaari-seura, Helsinki, 1997.
**Tuuli paiskii rakkauden ovea* (toim.), WSOY, Porvoo – Helsinki – Juva, 1997.
**Karjalan tyttäret – esseitä ja kuvauksia karjalaisnaisten elintiloilta*, WSOY, Porvoo – Helsinki – Juva, 1999.
**Suomi synnyinmaani – runoja Suomesta, suomalaisista ja sodasta* (toim.), WSOY, Porvoo – Helsinki – Juva, 1999.
**Pohja se on miunkii säkis*, WSOY, Helsinki, 2000.
**Raja-Karjalan kunnailta*, WSOY, Helsinki, 2002.
**Vuosien varjot ja valo*, Palmenia-kustannus, Helsinki, 2002.
**Voileipäkiviä*, WSOY, Helsinki, 2004.
**Arvoituksellinen muusa – inspiraation lähteillä*, Kirjapaja, Helsinki, 2010.

## Lähteet
Alfa Romeo Giulia (2015)

**Alfa Romeo Giulia** on Alfa Romeon vuodesta 2015 lähtien valmistama ylemmän keskiluokan automalli. Se korvasi edeltäneen Alfa Romeo 159:n, jonka valmistus oli päättynyt vuonna 2011. Uuden mallin nimi on peräisin 1960–1970-luvuilla tuotannossa olleelta Giulialta. Auton ensiesittely tapahtui 24. kesäkuuta 2015 Aresessa, ja suurelle yleisölle se esiteltiin saman vuoden syyskuussa Frankfurtin autonäyttelyssä. Automallin valmistus alkoi marraskuussa 2015 ja myynti helmi–maaliskuussa 2016. Sitä on viety myös Yhdysvaltojen markkinoille vuoden 2016 lopusta alkaen. Giulia on valmistajansa ensimmäinen uusi sarjavalmisteinen takavetoinen malli sitten Alfa Romeo 75:n, jonka valmistus lopetettiin vuonna 1992.

Vuoden 2016 Euro NCAP -kolaritestistä Giulia sai tulokseksi täydet viisi tähteä.

Ensiesittelyssä ollut Giulia Quadrifoglio oli alkuvaiheessa malliston suorituskykyisin versio. Sen voimanlähteenä on jo saman konsernin merkin Maseratin Quattroporte- ja Ghibli-malleissa käytetty kaksoisturboahdettu V6-moottori, joka tuottaa tehoa 510 hevosvoimaa. Sen voimin Giulia kiihtyy nollasta sataan 3,9 sekunnissa. Giulia Quadrifoglio on takavetoinen, mutta valmistusohjelmassa on myös nelivetoisia malleja.

Perusmallien moottorivalikoiman muodostavat turboahdettu 2,0-litrainen (200&nbsp;hv) Multiair-bensiinimoottori sekä 2,2-litrainen (136/150/180&nbsp;hv) Multijet-dieselmoottori.

Pariisin autonäyttelyssä syyskuussa 2016 esiteltiin perusmallien ja Quadrifoglion väliin sijoittuva Giulia Veloce. Sen moottorivaihtoehdot ovat 2,0-litrainen bensiinimoottori 280-hevosvoimaisena tai 2,2-litrainen dieselmoottori 210-hevosvoimaisena. Molempien yhteydessä on aina kahdeksanportainen automaattivaihteisto ja neliveto.

Los Angelesin autonäyttelyssä marraskuussa 2019 esiteltiin pienen kasvojenkohotuksen kokenut Giulia. Suurimmat muutokset kohdistuivat sisustaan, jossa uudistettiin muun muassa keskikonsolia. Auto sai myös 8,8-tuumaisen kosketusnäytön.

Malliston huipulle esiteltiin keväällä 2020 Giulia GTA, jossa on sama kaksoisturboahdettu 2,9-litrainen V6 kuin Quadrifogliossa, mutta teho on nostettu 540 hevosvoimaan. Lisätyllä hiilikuidun ja alumiinin käytöllä auton painoa on saatu pudotettua 100 kilogrammalla. Raideleveyttä on 50 millimetriä enemmän, jonka vuoksi lokasuojia on levennetty. Auton saa halutessaan GTAm-versiona, joka on kaksipaikkainen. Siinä on turvakaaret ja kuusipisteturvavyöt. Molempia GTA-malleja valmistetaan yhteensä 500 kappaleen rajoitettu erä. 

## Moottorivaihtoehdot

Hakasulkeissa olevat arvot automaattivaihteistolla varustetuilla malleilla

Hakasulkeissa olevat arvot automaattivaihteistolla varustetuilla malleilla

## Lähteet

## Aiheesta muualla

* Giulia Alfa Romeon kotisivuilla&nbsp;(arkistoitu)
Hands Clean

**Hands Clean** on kanadalaisen laulaja-lauluntekijä Alanis Morissetten kappale hänen viidenneltä ja kansainvälisesti kolmannelta studioalbumilta, *[[Under Rug Swept]]*. Kappale julkaistiin singlenä kyseiseltä albumilta 5. helmikuuta 2002. Sen on sanoittanut, säveltänyt ja tuottanut Alanis Morissette. Kappale aiheutti polemiikkia sillä, että se oli kuulemma Morissetten muisto hänen kielletystä seksuaalisesta suhteesta paljon vanhempaan mieheen, kun hän oli noin 14-vuotias.

Kappale sai yleisesti positiivisia arvioita musiikkikriitikoilta. Se myös pärjäsi hyvin listoilla. Kappale oli parhaimmillaan sijalla 23 U.S. ''Billboard'' Hot 100 -listalla. Kappale pääsi kärkeen Uuden Seelannin  -ja Kanadan listoilla. Singlelle julkaistiin myös musiikkivideo vuonna 2002, jonka ohjasi Francis Lawrence.

## Sanoitukset
Sanoitukset kertovat Morissetten suhteesta vanhempaan mieheen Morissetten ollessa noin 14-vuotias. Säkeistöt on kirjoitettu kyseisen suhteen miehen oletetusta näkökulmasta, kun taas kertosäe edustaa Morissetten omia tuntemuksia.

Albumin track-by-track selostuksessa Morissette kommentoi kappaletta näin:

## Listasijoitukset

### Vuoden lopun listat

## Lähteet
Clarisse Agbegnenou

**Clarisse Agbegnenou** (s. 25. lokakuuta 1992 Rennes) on ranskalainen judon olympiavoittaja, maailman- ja Euroopan-mestari. Hän on kilpaillut 63&nbsp;kg:n painoluokassa vuodesta 2009 lähtien.

Agbegnenou voitti maailmanmestaruuden Tšeljabinskissa 2014 kukistettuaan loppuottelussa israelilaisen Yarden Gerbin. Hän sai MM-hopeaa Rio de Janeirossa 2013 hävittyään Gerbille finaalissa ja Astanassa 2015 hävittyään loppuottelussa slovenialaiselle Tina Trstenjakille. Hän voitti MM-kultaa Budapestissa 2017 kukistettuaan finaalissa Trstenjakin sekä Bakussa 2018 ja Tokiossa 2019 voitettuaan kummallakin kerralla loppuottelussa japanilaisen Miku Tashiron. Hän voitti maailmanmestaruuden jälleen Budapestissa 2021 ja Dohassa 2023 kukistettuaan molemmilla kerroilla finaalissa slovenialaisen Andreja Leškin. Hän saavutti MM-pronssia Abu Dhabissa 2024. Joukkuekilpailussa hän voitti maailmanmestaruuden 2014, sai MM-hopeaa 2018 sekä MM-pronssia 2013 ja 2017.

Agbegnenou saavutti olympiahopeaa Rio de Janeirossa 2016 hävittyään loppuottelussa Tina Trstenjakille. Vuodelle 2021 siirretyissä Tokion olympialaisissa Agbegnenou voitti kultaa 63&nbsp;kg:n painoluokassa, jossa hänen vastustajansa loppuottelussa oli jälleen Trstenjak. Hän oli lisäksi mukana Ranskan judojoukkueessa, joka voitti sekajoukkuekilpailun kultaa. Pariisin olympialaisissa 2024 hän saavutti 63-kiloisissa pronssia. Hävittyään välierässä Andreja Leškille hän kukisti pronssiottelussa itävaltalaisen Lubjana Piovesanan. Sekajoukkuekilpailussa hän voitti kultaa.

Agbegnenou voitti Euroopan-mestaruuden Budapestissa 2013 kukistettuaan loppuottelussa venäläisen Marta Labazinan, Montpellier’ssa 2014 ja Tel Avivissa 2018, joissa  hän voitti finaalissa Tina Trstenjakin, sekä Prahassa 2020, jossa kukisti loppuottelussa itävaltalaisen Magdalena Krssakovan. Hän sai EM-hopeaa Podgoricassa 2025 ja EM-pronssia Tšeljabinskissa 2012 sekä sijoittui viidenneksi Varsovassa 2017 ja seitsemänneksi Montpellier'ssä 2023. EM-joukkuekilpailussa hän saavutti kultaa 2014 sekä hopeaa 2012 ja 2013. Hän voitti kultaa Minskin Euroopan kisoissa 2019 kukistettuaan loppuottelussa Alice Schlesingerin. Bakun Euroopan kisoissa hän sai 63-kiloisissa pronssia ja joukkuekilpailussa kultaa.

Hän sai alle 20-vuotiaiden MM-pronssia 2011 ja voitti kadettien (alle 17-v.) Euroopan-mestaruuden 57&nbsp;kg:n sarjassa 2008.

Agbegnenou on saavuttanut Masters-, Grand Slam- ja Grand Prix -kilpailuissa kaksikymmentä turnausvoittoa, kuusi kakkossijaa ja neljä kolmossijaa sekä maailmancupeissa ja Continental Open -kilpailuissa yhden voiton ja yhden kolmossijan. Hän on voittanut aikuisten sarjassa kolme Ranskan-mestaruutta. Hän voitti sotilaiden maailmanmestaruuden 2018.

Hän valmistui HEC Parisista.

## Lähteet
Canopo (F531)

**Canopo** (runkonumero F531) oli Italian laivaston Canopo-luokan fregatti.

## Valmistus

Alus tilattiin Taranton laivastontelakalta (), missä köli laskettiin 15. toukokuuta 1952. Se laskettiin vesille 20. helmikuuta 1955 ja liitettiin laivastoon 1. huhtikuuta 1959.

## Palvelus
Alus poistettiin alusluettelosta 1981.

## Lähteet

*

### Viitteet
Castore (F533)

**Castore** (runkonumero F533) oli Italian laivaston Canopo-luokan fregatti.

## Valmistus

Alus tilattiin Taranton laivastontelakalta (), missä köli laskettiin 14. maaliskuuta 1955. Se laskettiin vesille 8. heinäkuuta 1956 ja liitettiin laivastoon 1. huhtikuuta 1957.

## Palvelus
Alus poistettiin palveluksesta 30. marraskuuta 1980.

## Lähteet

*

### Viitteet
Cigno (F555)

**Cigno** (runkonumero F555) oli Italian laivaston Canopo-luokan fregatti.

## Valmistus

Alus tilattiin Taranton laivastontelakalta (), missä köli laskettiin 10. helmikuuta 1954. Se laskettiin vesille 20. maaliskuuta 1955 ja liitettiin laivastoon 7. maaliskuuta 1957.

## Palvelus
Alus poistettiin alusluettelosta 1983.

## Lähteet

*

### Viitteet
Cantiere Navale Triestino

**Cantiere Navale Triestino** oli italialainen Monfalconessa sijainnut telakka, jonka Cosulichin suku perusti 1908 ja se lakkautettiin 1929. Telakan omistaa nykyisin Fincantieri.

Cosulichin suku perusti vuonna 1908 Cantiere Navali Triestinon (CNT) Monfalconeen. Yhtiö oli italialainen, vaikka sen telakka sijaitsikin silloisen Itävalta-Unkarin alueella Monfalconessa. Ensimmäisen maailmansodan alettua CNT valmisti sekä kauppa- että sotalaivoja kuten Itävalta-Unkarin laivaston risteilijän *[[SMS Saida]]n*. Italian julistettua sodan Itävalta-Unkarille vuonna 1915 jättivät telakan italialaiset työntekijät työnsä ja telakka-alueen ollessa liian lähellä rintamalinjaa, jotta työt olisivat voineet jatkua. Italian maavoimat miehittivät alueen 8. kesäkuuta ja telakka oli Itävalta-Unkarin tykistön tulen alla heinäkuusta syyskuuhun osana Isonzon taistelua. Telakka jatkoi toimintaansa saatuaan vuokrattua tiloja Budapestista DDSG:n telakalta sekä Polan laivastontelakalta. Sodan aikana telakka valmisti Itävalta-Unkarin laivastolle U-27 -luokan sukellusveneitä.

Sodan päätyttyä Triesten alue liitettiin Italiaan ja telakka jatkoi toimintaansa Italiassa valmistaen Italian kuninkaallisen laivaston ja kauppamerenkulun tarvitsemia aluksia. Vuonna 1923 yhtiöstä irrotettiin lentokonetoiminnot, joista muodostettiin CANTin lentokoneyhtiö. Vuonna 1929 CNT yhdistyi Stabilimento Tecnico Triestinon kanssa muodostaen Cantieri Riuniti dell'Adriaticon (CRDA). CNT:n telakka sai täten uuden nimen CRDA Monfalcone ja  se erikoistui sukellusveneiden valmistukseen. Ennen toista maailmansotaa valmistetuista sadasta sukellusveneestä Monfalconessa valmistettiin 47.

CRDA Monfalconen telakka liitettiin osaksi Fincantieria vuonna 1984.
Jättisopikki

**Jättisopikki** eli varastohämähäkki (*Eratigena atrica*) on kookas, tummanruskean kirjava hämähäkki, joka asuu sisätiloissa ja rannoilla. Laji on levinnyt 1900-luvun lopulla Keski-Euroopasta Suomeen, ja sillä on pääkaupunkiseudulla vahva kanta. Lajin ruumiin pituus on 9–19&nbsp;mm ja mitta raajoineen on 40–70&nbsp;mm. Lajin raajat ovat karvaiset ja pitkät verrattuna ruumiiseen. Jättisopikilla on kahdeksan samankokoista, pyöreätä ja pienehköä silmää eturuumiin etupuolella.

## Lähteet

## Aiheesta muualla
*Laji.fi: Jättisopikki (''Eratigena atrica'')
* 
* 
* UniProt: Taxonomy - ''Tegenaria atrica'' 
* Encyclopedia of Life: Tegenaria atrica 
* Global Biodiversity Information Facility (GBIF): ''Tegenaria atrica'' 
*University of Michigan, Animal Diversity Web (ADW): Tegenaria atrica 
*Centre for Agriculture and Biosciences International (CABI): Tegenaria atrica 
* PheroBase: Semiochemicals of ''Tegenaria atrica'', the Common house spider
Sinkkijodidi

**Sinkkijodidi** (ZnI2) on sinkki- ja jodidi-ionien muodostama epäorgaaninen ioniyhdiste. Yhdistettä voidaan käyttää lääketieteessä ja orgaanisen kemian synteeseissä.

## Ominaisuudet
Huoneenlämpötilassa sinkkijodidi on väritöntä tai kellertävää hygroskooppista kiteistä ainetta. Yhdiste liukenee hyvin veteen ja liukenee myös etanoliin, glyseroliin ja dietyylieetteriin. Aine on heikko Lewis-happo, minkä vuoksi sen vesiliuokset ovat hieman happamia. Sinkkijodidi hajoaa hitaasti ilman ja valon vaikutuksesta, jolloin muodostuu jodia.

## Valmistus ja käyttö
Sinkkijodidia voidaan valmistaa liuottamalla metallista sinkkiä vetyjodidin kiehuvaan vesiliuokseen, neutraloimalla vetyjodidin vesiliuosta sinkkioksidin avulla hopean toimiessa katalyyttinä tai kuumentamalla sinkin ja jodin seosta typpi-ilmakehässä 600 °C:n lämpötilaan.
:Zn + 2 HI → ZnI2 + H2
:ZnO + 2 HI → ZnI2 + H2O
:Zn + I2 → ZnI2

Sinkkijodidi on antiseptinen ja aine, mihin tarkoitukseen sitä käytetään lääketieteessä. Sitä voidaan käyttää myös astringenttina. Lisäksi yhdistettä käytetään organosinkkiyhdisteiden valmistukseen, sinkki-jodidi-tärkkelys-liuoksen valmistamiseen, katalyyttinä additio- ja substituutioreaktioissa sekä Simmons–Smith-reaktioissa.

## Lähteet
To nie ja

**To nie ja** () on puolalaislaulaja Edyta Górniakin kappale, jolla hän edusti Puolaa Eurovision laulukilpailussa 1994. Kappaleesta julkaistiin myös englanninkielinen single *Once in a Lifetime* ().

Puola teki debyyttinsä Eurovision laulukilpailussa vuonna 1994. *To nie ja* sai 166 pistettä ja sijoittui toiseksi, joka on Puolan paras sijoitus Eurovision laulukilpailussa.

## Lähteet
Zhenjiang

**Zhenjiang** (, pinyin: Zhènjiāng Shì) on prefektuuritason kaupunki Kiinan Jiangsun maakunnan eteläosassa Jangtsejoen etelärannalla. Kaupungin keskusta sijaitsee linnuntietä 62 kilometriä maakunnan pääkaupunki Nanjingistä itään, ja noin 210 kilometriä Shanghaista länsiluoteeseen. Kaupungin väkiluku on 3,114 miljoonaa (2010) ja pinta-ala 3&nbsp;799 neliökilometriä. 

Zhenjiang rajoittuu lännessä Nanjingiin, pohjoisessa Yangzhoun, idässä Taizhoun, sekä etelässä Changzhoun prefektuuritason kaupunkiin. 

## Aluejako

Piirikuntatasolla kaupunki jakautuu seuraavasti:

**Kaupunkipiirit (3)**
* Dantu (丹徒区), 302&nbsp;345 as.
* Jingkou (京口区), 601&nbsp;876 as.
* Runzhou (润州区), 296&nbsp;539 as.

**Piirikuntatason kaupungit (3)**
* Danyang (丹阳市), 960&nbsp;662 as.
* Jurong (句容市), 617&nbsp;706 as.
* Yangzhong (扬中市), 334&nbsp;977 as.


Zhenjiang Jinshan.jpg|Jinshan, Zhenjiang.
Zhenjiang Railway Station.jpg|Zhenjiangin rautatieasema.
Zhenjiang CRH Station - platforms - P1080119.JPG|Uusi suurnopeusjunien asema.


## Väestö ja talous
Vuoden 2020 väestönlaskennassa Zhenjiangin väkiluku oli 3&nbsp;210&nbsp;418, josta 79,45 prosenttia asui kaupunkialueella. Vähemmistökansallisuuksien edustajia oli noin 0,91 prosenttia. Hukou-järjestelmässä Zhenjiangiin oli vuonna 2023 rekisteröity noin 2,67 miljoonaa henkilöä. Vuonna 2022 kaupungin bruttokansantuote oli noin 501,7 miljardia yuania. Keskimääräinen vuosiansio oli kaupunkialueella 61&nbsp;552 yuania ja maaseudulla 33&nbsp;129 yuania.

## Lähteet

## Aiheesta muualla

*Zhenjiang City Information (erityisesti talouspainotus)  (chinaknowledge.com)
*
*Zhenjiang  (britannica.com)
*China Postal code Jiangsu Province (prefektuuri ja piirikuntataso)  (youbianku.com)
Yuki Ebihara

**Yuki Ebihara** (, s. 28. lokakuuta 1985 Kaminokawa, Tochigin prefektuuri) on japanilainen keihäänheittäjä. Hänen henkilökohtainen ennätyksensä on Kawasakissa 10. toukokuuta 2015 heitetty 63,80 metriä. Se on myös Japanin ennätys.

Ebihara voitti kultaa Kantonissa järjestetyissä Aasian kisoissa 2010 tuloksella 61,56. Sitä ennen hän oli jo saavuttanut pronssia vuoden 2006 Aasian kisoissa, jotka pidettiin Dohassa. Yleisurheilun maailmanmestaruuskilpailuissa 2009 Ebihara heitti karsinnassa tuloksen 54,81 eikä selviytynyt jatkoon. Sen sijaan vuoden 2011 MM-kilpailuissa Daegussa Ebihara eteni finaaliin ja sijoittui lopulta yhdeksänneksi tuloksella 59,08. Seuraavana vuonna hän paransi maansa mestaruuskisoissa omissa nimissään ollutta Japanin ennätystä lukemiin 62,36 ja pääsi mukaan Lontoon olympialaisiin. Siellä Ebihara heitti karsinnassa parhaalla heitollaan 59,25 metriä eikä selviytynyt loppukilpailuun. Vuoden 2013 maailmanmestaruuskilpailuissa hän karsiutui finaalista tuloksella 59,80. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017.

## Lähteet

## Aiheesta muualla
*
Taizhou (Jiangsu)

**Taizhou** (, pinyin: Tàizhōu Shì) on prefektuuritason kaupunki Kiinan Jiangsun maakunnan keskiosassa, Jangtsejoen suistoalueella. Kaupungin keskusta sijaitsee linnuntietä noin 115 kilometriä maakunnan pääkaupunki Nanjingistä itäkoilliseen ja 90 kilometriä Keltaisenmeren rannalta sisämaahan. Kaupungin väkiluku on 4,618 miljoonaa (2010) ja pinta-ala 5&nbsp;794 neliökilometriä. 

Kaupunki rajoittuu lännessä Zhenjiangin ja Yangzhoun, pohjoisessa Yanchengin, idässä Nantongin, sekä etelässä Suzhoun, Wuxin ja Changzhoun prefektuuritason kaupunkiin. 

Piirikuntatasolla prefektuuri jakautuu seuraavasti (osa lähteistä listaa Jiangyanin yhä piirikuntatason kaupungiksi):

;Kaupunkipiirit (3)
* Gaogang (高港区), 283&nbsp;807 as.
* Hailing (海陵区),  594&nbsp;656 as.
* Jiangyan (姜堰区), 728&nbsp;645 as.

;Piirikuntatason kaupungit (3)
* Jingjiang (靖江市), 684&nbsp;360 as.
* Taixing (泰兴市), 1&nbsp;073&nbsp;921 as.
* Xinghua (兴化市), 1&nbsp;253&nbsp;548 as.

## Lähteet

## Aiheesta muualla

*Taizhou City Information (erityisesti talouspainotus)  (chinaknowledge.com)
*China Postal code Jiangsu Province (prefektuuri ja piirikuntataso)  (youbianku.com)
Suqian

**Suqian** (, pinyin: Sùqiān Shì) on prefektuuritason kaupunki Kiinan Jiangsun maakunnan länsiosassa. Kaupungin keskusta sijaitsee linnuntietä noin 215 kilometriä maakunnan pääkaupunki Nanjingistä pohjoiseen ja 125 kilometriä Keltaisenmeren rannalta sisämaahan. Kaupungin väkiluku on 4,719 miljoonaa (2010) ja pinta-ala 8&nbsp;341 neliökilometriä. 

Kaupunki rajoittuu koillisessa Huai’anin, etelässä Chuzhoun, lounaassa Bengbun, lännessä Suzhoun ja Xuzhoun, sekä pohjoisessa Lianyungangin prefektuuritason kaupunkiin.  

Piirikuntatasolla prefektuuri jakautuu seuraavasti: 

;Kaupunkipiirit (2)
* Sucheng (宿城区), 796&nbsp;626 as.
* Suyu (宿豫区), 641&nbsp;059 as.
 
;Piirikunnat (3)
* Shuyang (沭阳县), 1&nbsp;541&nbsp;083 as.
* Sihong (泗洪县), 909&nbsp;298 as.
* Siyang (泗阳县), 831&nbsp;112 as.


Renmindadao road and Xihu road intersection.to west,see Xihu road.20141105..JPG|Katunäkymä Suqianista.
Shuyang City View 01.JPG|Shuyangin piirikunnan kaupunkia.
Shuyang City View 03.JPG|Shuyangin piirikunnan kaupunkia.

## Lähteet

## Aiheesta muualla

*Suqian City Information (erityisesti talouspainotus)  (chinaknowledge.com)
*China Postal code Jiangsu Province (prefektuuri ja piirikuntataso)  (youbianku.com)
Lianyungang

**Lianyungang** (, pinyin: Liányúngăng Shì) on prefektuuritason kaupunki Kiinan Jiangsun maakunnan pohjoisosassa. Kaupungin keskusta sijaitsee linnuntietä noin 285 kilometriä maakunnan pääkaupunki Nanjingistä pohjoiseen ja 22 kilometriä Keltaisenmeren rannalta sisämaahan. Kaupungin väkiluku on 4,393 miljoonaa (2010) ja pinta-ala 7&nbsp;446 neliökilometriä. 

Kaupunki rajoittuu idässä Itä-Kiinan mereen; kaupungilla on 170 kilometriä rantaviivaa. Etelässä naapurina ovat Yanchengin ja Huai’anin, lännessä Suqianin ja Suzhoun, sekä pohjoisessa Linyin ja Rizhaon prefektuuritason kaupungit.  

Piirikuntatasolla prefektuuri jakautuu seuraavasti:

;Kaupunkipiirit (3)
* Ganyu (赣榆区), 950&nbsp;486 as.
* Haizhou [sis. Xinpu] (海州区), 818&nbsp;426 as.
* Lianyun (连云区), 232&nbsp;097 as.
 
;Piirikunnat (3)
* Donghai (东海县), 952&nbsp;668 as.
* Guannan (灌南县), 622&nbsp;296 as.
* Guanyun (灌云县), 817&nbsp;509 as.

Lianyungangin satama on vilkas rahtisatama. Vuonna 2014 se lukeutui maailman 30 suurimman konttisataman ja 30 suurimman rahtisataman joukkoon.
 
Lianyun District Birdview.JPG|Lianyunin piiriä.
The Pogoda in Haiqing Temple of Lianyungang 2013-01.JPG|Haiqingin temppelin pagodi.
Lianyungang East Railway station.JPG|Lianyungangin itäinen rautatieasema.
Tianwan cut Unit 1 and 2.png|Tianwanin ydinvoimalan ykkös- ja kakkosyksiköt.
连云港港.jpg|Lianyungangin satamaa.
西连岛远眺.JPG|Rantanäkymä Xilianin saarelta.

## Lähteet

## Aiheesta muualla

*Lianyungang City Information (erityisesti talouspainotus)  (chinaknowledge.com)
*Lianyungang  (jiangsu.net)
*China Postal code Jiangsu Province (prefektuuri ja piirikuntataso)  (youbianku.com)
*Lianyungangin sataman kotisivut   (lygport.com.cn)
John Malone

**John C. Malone** (s. 7. maaliskuuta 1941) on yhdysvaltalainen liikemies, joka toimii aktiivisesti televisioyhtiöiden, maatalouden ja hyväntekeväisyyden parissa. Hänen maineensa mediamogulina on syntynyt 1970-luvulta 1990-luvulle kestäneen kaapelitelevisiofirma *Tele-Communications Inc*:n menestyksellisestä luotsaamisesta. Vuodesta 2008 alkaen Malone on omistanut Discovery Communications ‎-yrityksen kautta Discovery Channelin ja lukuisia muita televisiokanavia. Malone asuu Coloradossa.

Malonen maaomaisuus on huomattava, sillä hänen hallussaan on Yhdysvalloissa 8&nbsp;500 neliökilometriä maata. 

## Lähteet
Trinidad-Tobagon vallankaappausyritys 1990

**Trinidad-Tobagon vallankaappausyritys 1990** viittaa tapahtumiin Trinidad-Tobagolla 27. heinäkuuta–1. elokuuta 1990, jolloin Jamaat-al-Muslimeen-niminen islamistiryhmä valtasi maan parlamenttitalon ja televisioaseman. Vallankaappausyrityksen aikana sai surmansa yhteensä 24 henkilöä. Yritys päättyi vallankaappaajien antautumiseen armahdussopimuksen jälkeen.

## Tausta
Trinidadin ja Tobagon valtaväestö on uskonnoltaan hindulaisia ja katolilaisia, mutta maassa on myös pieni pääosin aasialaistaustainen muslimiyhteisö. Jamaat al Muslimeenin jäsenet olivat vielä tätä pienemmän afrikkalaistaustaisten käännynnäisten yhteisön muodostama ryhmä. Jamaat al Muslimeen sai monet kannattajansa maan slummeista ja se syytti maan tuolloista pääministeriä Arthur Robinsonia maan köyhyydestä, joka johtui osaltaan öljyn hinnan romahduksesta vuonna 1983.

## Tapahtumien kulku
27. heinäkuuta 1990 yhteensä 114 Jamaat al Muslimeenin jäsentä rynnäköi Trinidad-Tobagon parlamenttitaloon ottaen kaikki sisällä olleet panttivangeiksi. Panttivankien joukossa oli myös pääministeri Robinson. Parlamentin lisäksi vallankaappaajat ottivat haltuunsa paikallisen televisioaseman. Trinidad and Tobago Television on maan ainoa televisioasema. Aseman lähtystä hyväksi käyttäen Jamaat al Muslimeenin johtaja Yasin Abu Bakr ilmoitti, että maan hallitus oli syösty vallasta. Maan pääkaupunki Port of Spainissa alkaneiden alkaneiden väkivaltaisuuksien ja ryöstelyn takia maahan julistettiin hätätila 28. heinäkuuta. Vallankaappaajien kanssa aloitettiin neuvottelut ja kun maan pääministeri Robinson oli allekirjoittanut sopimuksen heidän armahtamisestaan kaappaajat antautuivat 1. elokuuta.

Vallankaappausyrityksen aikana oli kuollut yhteensä 24 henkilöä, heidän joukossaan maan parlamentin jäsen Leo Des Vignes. Port of Spainin kaupunki kärsi merkittäviä vahinkoja. Pääministeri Robinsonia ammuttiin kaappauksen aikana jalkaan. Armahdussopimuksesta huolimatta vallankaappaajat pidätettiin heidän antautumisensa jälkeen, mutta heidät vapautettiin myöhemmin maan korkeimman oikeuden päätöksellä.

## Lähteet
Tibor Gruborovics

**Tibor Gruborovics** (s. 9. elokuuta 1957 Kiskunhalas, Unkari) on unkarilainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja, joka tunnettiin erityisesti vapaapotkuistaan.

Gruborovics on Pécsi MFC:n kasvatti. Hän esiintyi Unkarin pääsarjassa yhteensä 140 kertaa ja teki 15 maalia kuuden kauden aikana MTK-VM SK:ssa, SZEOL AK:ssa sekä Békéscsaba ESSC:ssa. Gruborovics oli Békéscsabassa mukana voittamassa Unkarin cup-finaalia 1988, ollen ratkaisevassa roolissa tekemällä ottelun voittomaalin vapaapotkusta. Kaudeksi 1989 hän siirtyi SM-sarjassa pelanneeseen Mikkelin Palloilijoihin.

Gruborovics oli avainpelaajia MP:n voittaessa ensimmäiset SM-mitalinsa kahteenkymmeneen vuoteen 1990 ja 1991. Hän pelasi Mikkelissä 177 pääsarjaottelussa ja onnistui maalinteossa 20 kertaa kausina 1989–1995. Vuonna 1996 Gruborovics siirtyi Mikkelin Palloilijoiden päävalmentajaksi. Kausi päättyi kuitenkin pettymykseen MP:n sijoittuessa sarjassa viimeiseksi ja pudoten Ykköseen. Gruborovics ei jatkanut toimessaan, mutta palasi joukkueeseen pelaajana ja esiintyi Ykkösessä yhdeksässä ottelussa. Kausina 1999–2000 hän pelasi Kolmosta Warkauden Pallossa ja Kakkosta Mikkelin Pallossa.

Edustusjoukkueen päävalmentajana Gruborovics toimi seuraavan kerran Kakkoseen kaudelle 2004 nousseessa Mikkelin Kissoissa. Joukkue vältti karsijan paikat sijoittumalla itälohkossa yhdeksänneksi, mutta Gruborovicsin sopimusta ei jatkettu. Kaudella 2005 hän toimi Hiirolan Hakan päävalmentajana Kolmosessa. Vuosina 2007–2008 Gruborovics valmensi saman sarjatason Savilahden Urheilijoita. Joulukuussa 2008 hänet palkattiin Naisten Kolmosessa pelanneeseen Porrassalmen Urheilijoihin. Ensimmäisellä kaudellaan Gruborovics onnistui nostamaan joukkueen Kakkoseen, jossa hän valmensi sitä seuraavat kolme vuotta.

Kaudeksi 2013 Gruborovics palasi takaisin miesten sarjoihin ja aloitti toista kertaa nyt Kakkosessa pelanneen Mikkelin Palloilijoiden päävalmentajana. Kahtena vuotenaan MP:ssä hän johdatti joukkueen itälohkon perättäisille toisille sijoille, jääden täpärästi molempina kausina lohkovoitosta ja paikasta nousukarsinnoissa.

Gruborovicsin poika Tamás on myös ammattilaisjalkapalloilija.

## Saavutukset
* Unkarin cup 1988
* SM-hopea 1991
* SM-pronssi 1990

## Lähteet
* 
* 
* http://www.mikkelinpalloilijat.fi/index.php?id=1&pg=5&ui=3681
Ilman kavaluutta

**Ilman kavaluutta** on suomalainen television minisarja vuodelta 1996. Tekemänsä henkilökohtaisen velkatakauksen vuoksi vaikeuksiin joutuneesta nuoresta naisesta kertovan sarjan on käsikirjoittanut Tove Idström ja ohjannut Peter Lindholm. Sen tarina sai vaikutteita Suomen 1990-luvun alun laman monille aiheuttamista taloudellisista vaikeuksista.

Ennen 1990-luvun lamaa lainaa sai pankista lainaa lähes olemattomilla takuilla. Moni tuli kirjoittaneeksi nimensä takauspaperiin seurauksia miettimättä.

Ilman kavaluutta -sarja kertoo itsenäisestä naisesta, joka joutuu maksamaan entisen poikaystävänsä pankkilainan. Paula ei niele kohtaloaan kakistelematta, vaan pistää myös miehen maksamaan. Koston keskellä hän huomaa, että väärintekijä onkin joku paljon isompi kuin entinen rakastettu. Kuka tai mikä onkaan Paula koston kohde?

Neliosainen sarja on TV1 Draamaohjelmien tuotanto vuodelta 1996.

Ilman kavaluutta -sarjan kaikki jaksot olivat katsottavissa Yle Areenassa maaliskuusta 2018 maaliskuuhun 2019 saakka. Sarja oli osa Toivottujen arkistodraamojen julkaisua.

## Juoni

Nuori opettaja Paula (Niina Nurminen) on mennyt takaamaan pankin myöntämän lainan entiselle miesystävälleen Ilkalle (Vesa Vierikko), vastuuttomalle ja menevälle valokuvaajalle, jolla ei ole aikomustakaan maksaa velkaansa. Paula joutuu maksajaksi ja yrittää selviytyä tekemällä montaa eri työtä. Hän aloittaa kostoretken Ilkkaa ja lainan antanutta pankkia vastaan. Kirjapainon siivoojana hän keksii juonen häneltä rahaa vaativaa joustamatonta pankkia vastaan.

## Jaksot
Jakso 1: *Omavelkaisena takaajana*

Opettajana työskentelevä Paula on taannut entisen poikaystävänsä lainan ja joutuu yllättäen sen maksajaksi. Neuvottelut pankin ja Ilkan kanssa eivät tuota tulosta. Paula hankkii tietokoneen.

Jakso 2: *Kunnianvastaisissa ja arvottomissa olosuhteissa*

Paula joutuu taloudelliseen ahdinkoon laina- ja korkokulujen takia. Hän päättää kostaa ja laittaa syylliset maksamaan tavalla tai toisella. Työpaikka kirjapainon siivoojana avaa jännittävän mahdollisuuden. Paula lainaa kirjastosta tietokonekirjoja.

Jakso 3: *Neuvokas ja rohkea*

Pankissa tapahtuu outoja. Valitettavasti myös ulkopuoliset joutuvat osallisiksi tapahtumiin. Pankin turvallisuuspäällikön epäilykset heräävät. Paula tutustuu pankin järjestelmäpäällikköön.

Jakso 4: *Yhdeksän syntiä anteeksi*

Paulan täytyy saada toteutettua kostosuunnitelma nopeasti, sillä kaikki uhkaa paljastua. Paula tapaa Ilkan luona illallisen merkeissä.

## Näyttelijät

## Aiheesta muualla
*Ilman kavaluutta Ylen Elävässä arkistossa
* 
*
Chad Hodge

**Chad Hodge** (s. 1977) on yhdysvaltalainen käsikirjoittaja ja tuottaja. Hän on tunnettu sarjoistaan *Runaway* ja *[[Wayward Pines]]*. Hän on juuri käsikirjoittamassa sarjoja *The Darkest Minds* ja *Anita*. Hän on käsikirjoittanut myös sarjoja *All About Us* (2001), *Pelastaja (2003 - 2004), Veritas: The Quest (2004) ja The Playboy Club (2011)* sekä TV-elokuvista *[[Lemmen pelisäännöt]] (2003)* ja *[[I Want To Marry Ryan Banks]] (2004).*

## Aiheesta muualla
* Chad Hodge Internet Movie Databasessa
* Chad Hodge Twitterissä
John Doman

**John Doman** (s. 9. tammikuuta 1945 Philadelphia, Pennsylvania) on yhdysvaltalainen näyttelijä. Hänet tunnetaan muun muassa rooleistaan rikosylikomisario William Rawlsina HBO:n rikossarjassa *[[Langalla]]* (2002–2008), Rodrigo Borgiana ''Borgia''-sarjassa sekä Carmine Falconena ''Gotham''-sarjassa. 

## Aiheesta muualla
*
Frankie Faison

**Frankie Russel Faison**, myös: **Frankie R. Faison**, (s. 10. kesäkuuta 1949 Newport News, Virginia, Yhdysvallat) on yhdysvaltalainen näyttelijä. Hän on näytellyt muun muassa poliisipäällikkö Ervin Burrellin roolia HBO:n rikossarjassa *[[Langalla]]*. 

## Lähteet

## Aiheesta muualla

*
Wayward Pines

**Wayward Pines** on vuosina 2015–2016 esitetty yhdysvaltalainen televisiosarja. Sen loi Chad Hodge Blake Crouchin samannimisen romaanitrilogian pohjalta. 10-osainen sarjan ensimmäinen kausi adaptoi pääpiirteissään koko trilogian.

Sarjan ensiesitys oli sekä Yhdysvalloissa että muualla maailmassa 14. toukokuuta 2015. Suomessa sarjaa on esitetty FOX-televisiokanavalla.

FOX ilmoitti joulukuussa 2015 sarjan toisesta, myöskin 10-osaisesta kaudesta, joka esitettiin kesällä 2016.

## Rooleissa

## Juoni

Sarja kertoo salaisen palvelun agentista, joka lähtee etsimään kahta kadonnutta agenttia ja päätyy pieneen Wayward Pinesin kaupunkiin. Pian hän ymmärtää, ettei ehkä koskaan lähde Wayward Pinesista, ainakaan elävänä.

## Jaksot

|}

## Lähteet

## Aiheesta muualla
* Virallinen USA-kotisivu 
* Virallinen Australia-kotisivu 
*
Wood Harris

**Sherwin David ”Wood” Harris** (s. 17. lokakuuta 1969 Chicago, Illinois) on yhdysvaltalainen näyttelijä, joka tunnetaan roolistaan Avon Barksdalena rikossarjassa *[[Langalla]]*.

## Aiheesta muualla
*
Deirdre Lovejoy

**Deirdre Lovejoy** (s. 30. kesäkuuta 1962 Abilene, Texas, Yhdysvallat) on yhdysvaltalainen näyttelijä. Hän on näytellytasianajaja Rhonda Pearlmanin roolin rikossarjassa *[[Langalla]]*.

## Aiheesta muualla
*
Andre Royo

**Andre Royo** (s. 18. heinäkuuta 1968 Bronx, New York, Yhdysvallat) on yhdysvaltalainen näyttelijä ja tuottaja. Hän on näytellyt muun muassa Bubblesin roolissa rikossarjassa *[[Langalla]]*.

## Aiheesta muualla
*
Wendell Pierce

**Wendell Edward Pierce** (s. 8. joulukuuta 1966 New Orleans, Louisiana, Yhdysvallat) on yhdysvaltalainen näyttelijä. Hän on näytellyt HBO:n rikossarjassa *[[Langalla]]* rikosetsivä Bunk Morelandia. Hän näytteli vuonna 2016 komediaelokuvassa *[[Bad Moms]]* rehtori Burria.

## Filmografia
### Elokuvat

### Televisiosarjat

## Aiheesta muualla
*
Sonja Sohn

**Sonja Sohn** (oik. **Sonja Williams**, s. 9. toukokuuta 1964 Newport News, Virginia, Yhdysvallat) on yhdysvaltalainen näyttelijä. Hän on näytellyt muun muassa rikosetsivä Kima Greggsia rikossarjassa *[[Langalla]]* ja rikosetsivä Samantha Bakeria ABC:n draamasarjassa *[[Totuuden anatomia]]*.

## Aiheesta muualla
*
Clarke Peters

**Clarke Peters** (s. 7. huhtikuuta 1952 New York) on yhdysvaltalainen näyttelijä ja muusikko. Hän on näytellyt rikosetsivä Lester Freamonia rikossarjassa *[[Langalla]]* ja Albert ”Big Chief” Lambreaux’ta draamasarjassa *[[Treme]]*.

## Aiheesta muualla
*
Super Stardust

**Super Stardust** on suomalaisen Bloodhousen kehittämä shoot ’em up -videopeli, jonka Team 17 julkaisi Amigalle vuonna 1994. *[[Amiga Power]]* -lehti arvioi sen kaikkien aikojen 26. parhaaksi Amiga-peliksi.

Ensimmäiset suomalaiset videopeliyritykset, Terramarque ja Bloodhouse, perustettiin vuonna 1993. Bloodhouse julkaisi heti perustamisvuotenaan arvostelumenestykseksi nousseen *[[Stardust (videopeli)|Stardust]]*-pelin Amiga 500:lle. Vuonna 1995 yritykset fuusioituivat muodostaen Housemarquen, jonka toimisto perustettiin Punavuoreen Helsinkiin. Yritys sai heti julkaisusopimukset *[[Muukalaisten yö]]hön* ja *Super Stardustiin*. Team 17 julkaisi *Super Stardustin* Amiga 1200:lle, ja peli käännettiin myös Amigan CD32-konsolille – näin siitä tuli samalla ensimmäinen suomalainen konsolipeli.

## Vastaanotto

Pelin PC-version nopeasti päivittyvä grafiikka sai kiitosta *Pelit*-lehden ennakossa 1996. Varsinaisessa arvostelussa kehuttiin pelin räjähtäviä toimintakohtauksia ja koukuttavuutta. 3D-kohtauksia kutsuttiin pelillisesti tylsiksi, vaikkakin näyttäviksi.

## Lähteet
*
### Viitteet

## Aiheesta muualla
* 
* 
*
Saori Ariyoshi

**Saori Ariyoshi** (s. 1. marraskuuta 1987) on japanilainen jalkapalloilija, pelipaikaltaan puolustaja. Japanin naisten jalkapallomaajoukkueessa hän on pelannut 41 maaottelua helmikuusta 2012 alkaen ja tehnyt niissä yhden maalin.

Ariyoshi kuului Japanin MM-hopeaa saavuttaneeseen maajoukkueeseen MM-kilpailuissa 2015. Hän pelasi kuudessa Japanin seitsemästä ottelusta täydet minuutit ja teki joukkueensa ensimmäisen maalin 2–1-voittoon päättyneessä neljännesvälieräottelussa Alankomaita vastaan.

## Lähteet
Timo Mäkeläinen

**Timo Olli Tapani Mäkeläinen** (s. 14. huhtikuuta 1940 Helsinki) on suomalainen matemaatikko ja emeritusprofessori. Hän oli Helsingin yliopiston sovelletun matematiikan professori vuodesta 1973. Hänen tutkimusalaansa on matemaattinen tilastotiede.

## Lähteet
Yuika Sugasawa

**Yuika Sugasawa** (s. 5. lokakuuta 1990) on japanilainen jalkapalloilija, pelipaikaltaan hyökkääjä. Japanin naisten jalkapallomaajoukkueessa hän on pelannut 67 maaottelua tammikuusta 2010 alkaen ja tehnyt niissä 19 maalia. Hän edustaa seuratasolla Urawa Red Diamondsia.

Sugasawa saavutti MM-hopeaa 2015. Hän pelasi turnauksessa kolmessa alkulohko-ottelussa ja pääsi kentälle myös loppuottelun ensimmäisellä jaksolla Japanin ollessa Yhdysvaltoja vastaan tappiolla maalein 1–4 (ottelu päättyi 2–5). Sugasawa teki voittomaalin lukemiin 2–1 päättyneessä alkulohko-ottelussa Kamerunia vastaan.  MM-kilpailuissa 2019 hän pelasi kolmessa ottelussa avauskokoonpanossa ja tuli yhdessä ottelussa vaihtopelaajana kentälle. Hän teki maalin alkulohko-ottelussa Skotlantia vastaan.

## Lähteet
Mäkelänkosken voimalaitos

**Mäkelänkoski** on vesivoimala Lapualla Lapuanjoessa. Sen on rakennuttanut Lapuan Sähkö vuonna 1937. Sen putous on 9,0 metriä ja teho 0,7 MW. Voimalaitoksen omistaa Koskienergia Oy.

## Lähteet
Tabea Kemme

**Tabea Kemme** (s. 14. joulukuuta 1991) on saksalainen jalkapalloilija, pelipaikaltaan puolustaja. Hän pelasi Saksan naisten maajoukkueessa 47 maaottelua ja teki niissä kuusi maalia vuosina 2013–2018.

Kemme voitti alle 20-vuotiaiden maailmanmestaruuden 2010 ja saavutti alle 17-vuotiaiden MM-kisoissa pronssia 2008. Naisten MM-kilpailuissa 2015 hän pelasi avauskokoonpanossa kuudessa Saksan seitsemästä ottelusta. Hän voitti olympiakultaa Rio de Janeiron olympialaisissa 2016.

Seuratasolla Kemme edusti viimeksi englantilaista Arsenalia, jonne hän siirtyi 1. FFC Turbine Potsdamista kesällä 2018. Hän ilmoitti tammikuussa 2020 lopettavansa pelaajauransa polviongelmien vuoksi.

## Lähteet
* 
* 

### Viitteet
Antti Mäki

**Antti Mäki** (30. huhtikuuta 1904 Ruovesi – 14. marraskuuta 1985 Helsinki) oli suomalainen maataloudentutkija ja professori. Hän oli Helsingin yliopiston maanviljelystalouden professori 1950–1971. Hänen tutkimusalaansa olivat pakkolunastuksen vaikutus, maatalouden rakennusolot ja maatalouspolitiikka.

Helsingin Viikissä sijaitseva Antti Mäen kuja on nimetty Antti Mäen mukaan.

## Lähteet
Amor ampuu ohi

**Amor ampuu ohi** on suomalainen lyhytelokuva vuodelta 1990. Sen on ohjannut Marjo Valve ja käsikirjoittanut Valve yhdessä Raija Talvion kanssa. Elokuvan tuotti Anssi Mänttärin Reppufilmi Oy sekä MTV:n teatteritoimitus.

Nukketeatterin maailmaan sijoittuva, 47 minuutin mittainen romanttinen komediaelokuva sai laatutukea sekä vuoden 1990 Tampereen lyhytelokuvajuhlilla kotimaisen sarjan erikoispalkinnon.

## Rooleissa

## Lähteet
Euroopan kaukovaellusreitistö

**Euroopan kaukovaellusreitistö** muodostuu useasta Euroopassa sijaitsevasta pitkästä vaellusreitistä. Ne kulkevat usean valtion halki ja ovat tyypillisesti useita tuhansia kilometrejä pitkiä. Kaukovaellusreittejä on kaksitoista ja niitä kulkee itä–länsi- ja etelä–pohjoinen-suunnissa. Reitistön on perustanut Euroopan vaellusliitto (*European Ramblers' Association*), jonka jäsenet vastaavat reitin merkitsemisestä ja huollosta. Reitit seuraavat pääasiassa olemassa olevia eri valtioiden alueella sijaitsevia vaellusreittejä.

Suomen läpi kulkee kaksi kaukovaellusreittiä, E6 ja E10. E6:n osuus Suomen alueella alkaa Kilpisjärveltä ja päättyy Turkuun, josta se jatkuu Ruotsiin ja Tanskaan. E10 puolestaan kulkee Nuorgamista Hankoon ja edelleen Saksaan. Molemmat reitit hyödyntävät muun muassa UKK-reittiä.

## Lähteet

## Aiheesta muualla
Lauri Tuomilehto

**Lauri Joonatan Tuomilehto** (s. 11. tammikuuta 1999 Helsinki) on suomalainen pikajuoksija, joka kilpailee pääosin 100 metrin juoksussa. Hän edustaa Porvoon Akillesta ja häntä valmentaa Lars Fagerholm.

Tammikuussa 2015 Tuomilehto juoksi 60 metrillä ennätyksekseen 6,83. Aika oli 16-vuotiaiden Suomen ennätys. Jämsänkosken pikajuoksukarnevaaleilla kesäkuussa 2015 Tuomilehto juoksi 17-vuotiaiden kilpailussa matkalla tuulituloksen 10,54.

Heinäkuussa 2015 Euroopan nuorten olympiafestivaaleilla Tbilisissä Tuomilehto juoksi 100 metrin alkuerässä ennätyksensä 10,60, joka oli myös 16-vuotiaiden Suomen ennätys. Loppukilpailussa hän sijoittui toiseksi ajalla 10,82. Alle 18-vuotiaiden Euroopan-mestaruuskilpailuissa 2016 hän sijoittui 100 metrin juoksussa viidenneksi.

SM-viesteissä Tuomilehto on saanut kultaa 4 × 100 metrin viestijuoksussa vuosina 2016 ja 2017 Borgå Akilleksen joukkueessa.

Tuomilehto on järjestyksessä kymmenes HS-urheilun Vuoden lupaus (2014).

## Lähteet

## Aiheesta muualla
*